stanford-oval/wikipedia huggingface dataset:
สยามโมดอน

| สยามโมดอน นิ่มงามมิ ช่วงเวลาที่มีชีวิตอยู่: ช่วงอายุแอปเชียน ~120–113Ma  PreꞒ Ꞓ O S D C P T J K Pg N      |
| --- | --- |

สถานะการอนุรักษ์
สูญพันธ์
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับใหญ่:: Dinosauria
อันดับ:: Ornithischia
อันดับย่อย:: Ornithopoda
สกุล:: Siamodon Buffetaut & Suteethorn, 2011

ชนิดต้นแบบ
†Siamodon nimngami Buffetaut & Suteethorn, 2011
สยามโมดอน นิ่มงามมิ (Siamodon nimngami) เป็นไดโนเสาร์ ออร์นิโธพอด กลุ่มที่เรียกว่า อิกัวโนดอนเทีย (Iguanodontia) พบชิ้นส่วนกระดูกขากรรไกรบนด้านซ้าย (PRC-4), ฟันจากขากรรไกรบนเดี่ยวๆ 1 ซี่ (PRC-5), และกระดูกส่วนสมองด้านท้ายทอย (PRC-6) จากแหล่งขุดค้นบ้านสะพานหิน ตำบลสุรนารี อำเภอเมืองนครราชสีมา จังหวัดนครราชสีมา  โดยผู้ที่พบคือ นายวิทยา นิ่มงาม  พบฟันและกระดูกไดโนเสาร์ ในหินกรวดมนปนปูน หมวดหินโคกกรวด ยุคครีตาเชียสตอนต้น มีอายุประมาณ 125 - 113 ล้านปีมาแล้ว
สยามโมดอน นิ่มงามมิ มีลักษณะของกระดูกขากรรไกรบนเป็นรูปสามเหลี่ยมหน้าจั่ว ที่มียอดสามเหลี่ยมไม่สูงนัก ซึ่งมีความยาวทางด้านหน้าสามเหลี่ยม กับด้านหลังสามเหลี่ยมเกือบเท่าๆ กัน  คือมีความยาวของขากรรไกรบน   230 มิลลิเมตร และมีความสูง 100 มิลลิเมตร , มีส่วนโป่งของพื้นผิวด้านในของขากรรไกรบน เป็นแนวยาวที่เด่นชัด , มีฟันของขากรรไกรบน ประมาณ 25 ซี่   ซึ่งมีสันอยู่ตรงกลางตามแนวยาวของฟันจำนวน  1 สันที่เด่นชัดมาก  และบางทีอาจมีสันเล็กๆ บางๆ อยู่ด้านข้างของสันใหญ่ อีก 1 สัน หรืออาจไม่มีเลยก็ได้ , ความยาวของฟันประมาณ 25 - 28 มิลลิเมตร  และความกว้างของฟันประมาณ  14 - 17 มิลลิเมตร
สยามโมดอน แตกต่างจากไดโนเสาร์พวกอิกัวโนดอนเทียแรกเริ่ม (basal iguanodontia) เช่น  ไดโนเสาร์วงศ์ อิกัวโนดอน (Iguanodontids) ตรงที่มีลักษณะของ "ฟัน" ของขากรรไกรบน ที่ไม่เหมือนกัน โดยไดโนเสาร์วงศ์อิกัวโนดอน จะมีสันฟันไม่ได้อยู่ตรงกลางตามแนวยาวของฟัน และยังมีสันฟันเล็กๆ อยู่ด้านข้างอยู่อีกหลายๆ สัน นอกจากนี้ ยังมีลักษณะของส่วนยอดของขากรรไกรบน จะอยู่ในตำแหน่งที่คล้อยไปทางด้านหลังอีกด้วย
สยามโมดอน แตกต่างจากไดโนเสาร์ วงศ์ฮาโดรซอร์ (Hadrosaurids) ตรงที่บริเวณการประสานต่อกัน ของกระดูกโหนกแก้ม (jugal) กับกระดูกขากรรไกรบน โดยมีส่วนยื่นของกระดูกโหนกแก้ม (jugal process) มีลักษณะเป็น "แถบแบน" ในขณะที่ไดโนเสาร์วงศ์ฮาโดรซอร์ จะมีลักษณะการขยายทางส่วนหน้าของกระดูกโหนกแก้ม และ อยู่เหลื่อมกันบริเวณรอยต่อของกระดูกขากรรไกรบน
สยามโมดอน นิ่มงามมิ  มีลักษณะของกระดูกขากรรไกรบนคล้ายคลึงกับไดโนเสาร์ โปรแบคโตรซอรัส (Probactrosaurus) จากประเทศสาธารณรัฐประชาชนจีน  โดยพิจารณาจากลักษณะที่มีส่วนยื่นของกระดูกโหนกแก้ม ที่เป็นแถบแบน เหมือนกัน   แต่จะแตกต่างกันครงที่ มีจำนวนฟันของกระดูกขากรรไกรบน ที่น้อยกว่า Probactrosaurus
สีชัง (แก้ความกำกวม)

สีชัง อาจหมายถึง
เกาะสีชัง จังหวัดชลบุรี
อำเภอเกาะสีชัง จังหวัดชลบุรี
เรือหลวงสีชัง เรือรบของกองทัพเรือไทย
เพลงสีชัง เพลงไทยสากล ขับร้องโดยหม่อมราชวงศ์ถนัดศรี สวัสดิวัฒน์
วัดศรีวนาราม (จังหวัดสมุทรสาคร)

| วัดศรีวนาราม |
| --- | --- |

ชื่อสามัญ: วัดศรีวนาราม, วัดบางสีคตใน
ที่ตั้ง: ตำบลบางกระเจ้า อำเภอเมืองสมุทรสาคร จังหวัดสมุทรสาคร
ประเภท: วัดราษฎร์
นิกาย: มหานิกาย
เจ้าอาวาส: พระครูสาครสิริคุณ (พระอาจารย์เจริญ)
 สถานีย่อยพระพุทธศาสนา
วัดศรีวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระเจ้า อำเภอเมืองสมุทรสาคร จังหวัดสมุทรสาคร มีที่ดินตั้งวัดจำนวนเนื้อที่  34 ไร่
วัดศรีวนาราม หรือ วัดบางสีคตใน ตั้งเมื่อวันที่ 5 ตุลาคม พ.ศ. 2508 ได้รับจิตศรัทธาบริจาคโดยนายห่อ และนางเป้า ยาสาธร ได้รับพระราชทานวิสุงคามสีมาเมื่อวันที่ 13 มีนาคม พ.ศ. 2509 เขตวิสุงคามสีมากว้าง 20 เมตร ยาว 29 เมตร ในสมัยพระอาจารย์เจริญ ขนฺติโก เป็นเจ้าอาวาส ได้ใช้วิชาซึ่งได้รับการถ่ายทอดมาจากพระครูสาครธรรมวิธาน (หลวงพ่อต่วน เตชธโร) เจ้าอาวาสวัดน่วมกานนท์ ในการดูดวงชะตาราศี สะเดาะเคราะห์  ต่อชะตา เสริมราศี การทำพิธีเสริมดวง ไหว้พระราหู ครอบครู และลงนะหน้าทองกับสาลิกาลิ้นทองให้แก่ลูกศิษย์และประชาชนทั่วไป ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2525 วัดยังได้สร้างเจดีย์พุทธคยา
อาคารเสนาสนะ ได้แก่ อุโบสถกว้าง 7 เมตร ยาว 20 เมตร สร้างเมื่อ พ.ศ. 2509 เป็นอาคารคอนกรีตเสริมเหล็ก ศาลาการเปรียญกว้าง 12 เมตร ยาว 22 เมตร สร้างเมื่อ พ.ศ. 2530 เป็นอาคารไม้ หอสวดมนต์กว้าง 6 เมตร ยาว 20 เมตร สร้างเมื่อ พ.ศ. 2527 เป็นอาคารไม้ กุฏิสงฆ์จำนวน 6 หลัง เป็นอาคารไม้ วิหารกว้าง 3 เมตร ยาว 6 เมตร เป็นอาคารคอนกรีตเสริมเหล็ก สร้างเมื่อ พ.ศ. 2525 ศาลาอเนกประสงค์กว้าง 30 เมตร ยาว 120 เมตร สร้างเมื่อพ.ศ. 2534 เป็นอาคารคอนกรีตเสริมเหล็ก ศาลาบำเพ็ญกุศลจำนวน 1 หลัง สร้างด้วยคอนกรีตเสริมเหล็ก
รายนามเจ้าอาวาส

พระไก๋ ธนิโย พ.ศ 2508–2518
พระวินัย วินโย พ.ศ. 2519–2529
พระชูชาติ ถิรปญโญ พ.ศ. 2529–2536
พระใบฎีกาเจริญ ขนติโก พ.ศ. 2536– ปัจจุบัน
สถานีรถไฟชินโทซุ

สถานีรถไฟชินโทซุ (ญี่ปุ่น: 新鳥栖駅; โรมาจิ: Shin-Tosu-eki) เป็นสถานีรถไฟในเมืองโทซุ จังหวัดซางะ ให้บริการโดยบริษัทรถไฟคีวชู (JR คีวชู) เปิดให้บริการเมื่อวันที่ 12 มีนาคม ค.ศ. 2011 โดยเป็นสถานีเชื่อมต่อระหว่างรถไฟธรรมดาสายหลักนางาซากิและคีวชูชิงกันเซ็ง
รถไฟธรรมดารวมถึงลิมิเต็ด เอ็กซเพรสทุกขบวน และคีวชูชิงกันเซ็งขบวนสึบาเมะและขบวนซากูระจอดที่สถานีนี้ ส่วนขบวนมิซุโฮะซึ่งเป็นขบวนที่เร็วที่สุดไม่จอดที่สถานีนี้
ชานชาลา

| 0 | 1 | 2 |
| --- | --- | --- |
| 1 | ■ ลิมิเต็ด เอ็กซเพรส : คาโมเมะ, มิโดริ, เฮาส์เทนบอช | สู่ โทซุ, ฮากาตะ |
| 1 | ■ สายหลักนางาซากิ | สู่ โทซุ |
| 2 | ■ ลิมิเต็ด เอ็กซเพรส : คาโมเมะ, มิโดริ, เฮาส์เทนบอช | สู่ ซางะ, โคโฮกุ, นางาซากิ, ซาเซโบะ, เฮาส์เทนบอช |
| 2 | ■ สายหลักนางาซากิ | สู่ ซางะ, โคโฮกุ, อิซาฮายะ |
| 11, 12 |  คีวชูชิงกันเซ็ง | สู่ ฮากาตะ, ชินโอซากะ |
| 13, 14 |  คีวชูชิงกันเซ็ง | สู่ คูมาโมโตะ, คาโงชิมะชูโอ |
สถานีถัดไป

| «> คีวชูชิงกันเซ็ง | «> คีวชูชิงกันเซ็ง | ขบวนรถ> คีวชูชิงกันเซ็ง | »> คีวชูชิงกันเซ็ง | »> คีวชูชิงกันเซ็ง |
| --- | --- | --- | --- | --- |
| ฮากาตะ | ฮากาตะ | สึบาเมะ ซากูระ | คูรูเมะ | คูรูเมะ |
สายหลักนางาซากิ
| โทซุ | โทซุ | รถธรรมดา | ฮิเซนฟูโมโตะ | ฮิเซนฟูโมโตะ |
| ด ค กสถานีของ คีวชูชิงกันเซ็ง |
| --- | --- |
 (ไปชินโอซากะ<<) ฮากาตะ  ชินโทซุ  คูรูเมะ  ชิกูโงะ-ฟูนาโงยะ  ชินโอมูตะ  ชินทามานะ  คูมาโมโตะ  ชินยัตสึชิโระ  ชินมินามาตะ  อิซูมิ  เซ็นได  คาโงชิมะชูโอ
สีดา (เพลง)

บทความนี้เกี่ยวกับเพลงไทยสากล สำหรับความหมายอื่น ดูที่ นางสีดา
| "สีดา"> เพลงโดยดนุพล แก้วกาญจน์.จากอัลบั้มอย่างลึกซึ้งแด่คุณคนพิเศษ |
| --- | --- |
วางจำหน่าย: พ.ศ. 2532
ค่ายเพลง: นิธิทัศน์ โปรโมชั่น
ผู้ประพันธ์เพลง: อารี อุไร (สุรพล โทณะวณิก)
โปรดิวเซอร์: ดนุพล แก้วกาญจน์
"สีดา" เป็น ซิงเกิลหนึ่งจากอัลบั้ม อย่างลึกซึ้งแด่คุณคนพิเศษ ของ ดนุพล แก้วกาญจน์ ออกวางแผงเมื่อปี พ.ศ. 2532 โดย อารี อุไร นามปากกาของ สุรพล โทณะวณิก เป็นผู้แต่งคำร้อง ซึ่งสร้างจากเรื่องชีวิตจริงของ "ประโนตย์ วิเศษแพทย์" สาวประเภทสอง โดยกล่าวถึงโศกนาฏกรรมความรักอย่างลึกซึ้งระหว่างชาย 2 คน แต่สุดท้ายต้องจบลงด้วยอัตวินิตบาตกรรม เป็นเหตุการณ์ที่สร้างความซาบซึ้งจนเป็นข่าวคราวบนหน้าหนังสือพิมพ์ เมื่อปี พ.ศ. 2510 ชื่อสีดาในบทเพลง คือตัวละครในวรรณคดีไทยเรื่องรามเกียรติ์ ซึ่งประโนตย์เคยแสดงในช่วงเรียนวิชานาฏศิลป์ แม้ไม่อาจทำให้ท่วงท่าการร่ายรำของเธองดงามมากนัก แต่สิ่งที่ทำให้เธอโดดเด่นที่สุดคือเรื่องความสวยที่สามารถถ่ายทอดความงดงามของนางสีดาอย่างยากจะหาผู้ใดในขณะนั้นเทียบได้
อารี อุไร ได้มีโอกาสชมการแสดงและความสวยของประโนตย์ ที่ยังคงประทับในความทรงจำ จึงนำเรื่องราวชีวิตดังกล่าวมาเขียนเป็นบทเพลง โดยได้มีการดัดแปลงบางส่วนของเรื่องออกไป ทำให้มีบางเสี้ยวของเหตุการณ์ต่างไปจากความเป็นจริง
เพลง สีดา ทำนองมาจากเค้าโครงของเพลง  Marilyn et John ของ Vanessa Paradis
 โดยมี อภิไชย เย็นพูนสุข เป็นผู้เรียบเรียงเสียงประสาน และ เทวัญ ทรัพย์แสนยากร เป็นนักดนตรีรับเชิญ  ถือเป็นเพลงหนึ่งของ แจ้ ที่มีแนวเนื้อหาต่างไปจากเพลงอื่นในอัลบั้มเดียวกัน
สถานีรถไฟชิโรอิชิ (รถไฟฮกไกโด)

สถานีรถไฟชิโรอิชิ (ญี่ปุ่น: 白石駅; โรมาจิ: Shiroishi-eki) เป็นสถานีรถไฟในเขตชิโรอิชิ ซัปโปโระ จังหวัดฮกไกโด ประเทศญี่ปุ่น ดำเนินการโดยบริษัทรถไฟฮกไกโด มีเลขสถานีเป็น "H03"
ชานชาลา

| 0 | 1 | 2 |
| --- | --- | --- |
| 2 | ■ สายหลักฮาโกดาเตะ | มุ่งหน้า ซัปโปโระ, เทเนะ และโอตารุ  |
| 3 | ■ สายชิโตเซะ | มุ่งหน้า ซัปโปโระ, เทเนะ และโอตารุ  |
| 5 | ■ สายชิโตเซะ | มุ่งหน้า ชิโตเซะ และโทมาโกไม  |
| 6 | ■ สายหลักฮาโกดาเตะ | มุ่งหน้า เอเบ็ตสึ, อิวามิซาวะ, และทากิกาวะ |
สถานีใกล้เคียง

| «> สายหลักฮาโกดาเตะ | «> สายหลักฮาโกดาเตะ | ขบวนรถ> สายหลักฮาโกดาเตะ | »> สายหลักฮาโกดาเตะ | »> สายหลักฮาโกดาเตะ |
| --- | --- | --- | --- | --- |
ด่วนพิเศษ โซยะ: ไม่จอด
ด่วนพิเศษ โอค็อตสค์: ไม่จอด
ด่วนพิเศษ ไลแลค: ไม่จอด
ด่วนพิเศษ คามูอิ: ไม่จอด
| นาเอโบะ |   | กึ่งด่วน |   | โออาซะ |
| นาเอโบะ |   | ท้องถิ่น |   | อัตสึเบ็ตสึ |
วัดพระธาตุจอมจ้อ

| วัดพระธาตุจอมจ้อ |
| --- | --- |

ที่ตั้ง: ตำบลเวียง อำเภอเทิง จังหวัดเชียงราย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุจอมจ้อ เป็นหนึ่งในพระธาตุ 9 จอม และยังเป็นพระธาตุคู่บ้านคู่เมืองของอำเภอเทิง ตั้งอยู่ที่ ม.20 บ้านเวียงจอมจ้อ  ตำบลเวียง อำเภอเทิง ห่างจากที่ว่าการอำเภอเทิงไปทางทิศตะวันตกประมาณ 1 กิโลเมตร  ลักษณะเป็นเจดีย์ทรงลังกาแบบสถาปัตยกรรมล้านนา
ประวัติพระธาตุจอมจ้อ

พระธาตุจอมจ้อเป็นพระธาตุศักดิ์สิทธิที่อยู่คู่เมืองเทิงมาตั้งแต่สมัยโบราณกาล ประวัติพระธาตุจอมจ้อจากคัมภีร์เก่าแก่ที่ตั้งโดยนักปราชญ์ผู้ชำนาญในด้านภาษาบาลีของอำเภอเมืองเทิง (เมืองเถิง) ในสมัยนั้นได้กล่าวว่า ในกาลสมัยเมื่อพระพุทธเจ้าเสด็จมาสุวรรณภูมิ พระองค์ได้พักอยู่ใต้ต้นอโศกบนดอยใกล้น้ำแม่อิง มีพญานาคตนหนึ่ง รู้ว่าพระพุทธองค์เสด็จมาจึงเข้าไปเฝ้าพระพุทธเจ้า ทูลถามความต่างๆแล้วจึงนำจ้อคำ ๓ ผืนแล้วจ้อแก้วอีก ๓ ผืน มาถวายพระพุทธองค์ พระอานนท์จึงขอทูลพระธาตุให้พระยานาคตนนั้น พระพุทธองค์จึงนำพระหัตถ์ลูบพระเศียรได้พระเกศาธาตุเส้นหนึ่ง จึงโปรดให้พญานาคไว้พญานาคจึงนำความแจ้งให้เจ้าเมืองเทิงสร้างพระธาตุไว้ที่กลางดอยเพื่อบรรจุพระเกศาธาตุ ต่อมาจึงมีการขนานนามพระธาตุนั้นว่า พระธาตุจอมจ้อ
ความเชื่อ

""ความเชื่อ""  ในการไหว้พระธาตุจอมจ้อ คำว่า "จ้อ" เป็นคำล้านนา หมายความเทียบได้กับ "ช่อ" ในภาษาไทยกลาง
"จอมจ้อ" จึงควรหมายความถึง ชูขึ้น หรือสูงเด่น เป็นสง่า สูงส่ง ถ้าได้กราบไหว้ก็จะประสบความสำเร็จทุกสิ่งเหมือนกับการเริ่มเจรจาก็นำมาซึ่งความสำเร็จและสมประสงค์ทุกประการ
แหล่งข้อมูลอื่น

http://www.tourismchiangrai.com/
http://www.watjomjor.com/ เก็บถาวร 2013-07-19 ที่ เวย์แบ็กแมชชีน
| ด ค กพระธาตุเจดีย์ในกลุ่มพระธาตุ 9 จอม จังหวัดเชียงราย |
| --- | --- |
 พระธาตุจอมทอง  พระธาตุจอมหมอกแก้ว  พระธาตุจอมผ่อ  พระธาตุจอมแจ้ง  พระธาตุจอมแว่  พระธาตุจอมจ้อ  พระธาตุจอมกิตติ  พระธาตุจอมจันทร์  พระธาตุจอมสัก
ศรวณี โพธิเทศ

| ศรวณี โพธิเทศ |
| --- | --- |
เกิด: 5 สิงหาคม พ.ศ. 2486 (81 ปี) สารนิตย์ โพธิเทศ จังหวัดสุรินทร์ ประเทศไทย
อาชีพ: นักร้อง
ปีที่แสดง: 2504−ปัจจุบัน
อาชีพทางดนตรี
แนวเพลง: ลูกกรุง
 นักดนตรี
สารนิตย์ โพธิเทศ เป็นที่รู้จักในนาม ศรวณี โพธิเทศ (5 สิงหาคม พ.ศ. 2486) ชื่อเล่น นิตย์ เป็นนักร้องลูกกรุงหญิงชาวไทย โดยเป็นนักร้องลูกกรุงหญิงเพียงหนึ่งเดียวที่ได้รับรางวัลเสาอากาศทองคำพระราชทาน 3 ปีซ้อน จากเพลง "น้ำตาหรือจะแก้ปัญหาใจ" (2519), "ตะแลงแกงแทงใจ" (2520) และ "พะวงรัก" (2521) ตามลำดับ และรางวัลอารีรัง (นักร้องยอดเยี่ยม) จากประเทศเกาหลีใต้
ประวัติ

ศรวณี โพธิเทศ มีชื่อจริงว่าสารนิตย์ โพธิเทศ มีชื่อเล่นว่านิตย์ เกิดที่จังหวัดสุรินทร์ เมื่อวันที่ 5 สิงหาคม พ.ศ. 2486 เข้าศึกษาที่โรงเรียนสุรินทรศึกษาจนจบชั้นมัธยมศึกษาปีที่ 6  จากนั้นก็เดินทางเข้ากรุงเทพฯ มาศึกษาที่ต่อที่โรงเรียนการช่างสตรีพระนครใต้ (ปัจจุบันคือคณะเทคโนโลยีคหกรรมศาสตร์ มหาวิทยาลัยเทคโนโลยีราชมงคลกรุงเทพ พระนครใต้)
โลกเสียงเพลง

ศรวณีเป็นคนชอบและสนใจการร้องเพลงมาตั้งแต่เด็ก ทุกวันจะฝึกร้องเพลงในโอ่งมังกรและประกวดร้องเพลงตามเวทีต่าง ๆ ซึ่งเธอเองก็ได้รับชัยชนะแทบทุกครั้ง
ด้วยความใฝ่ฝันอยากจะเอาดีในอาชีพนี้ ในปีพ.ศ. 2504 ระหว่างที่กำลังศึกษาอยู่ คุณอิ๋มรุ่นพี่ที่หอพักก็ได้แนะนำให้มาสมัครเป็น “นักร้องดาวรุ่งพรุ่งนี้ของสุนทราภรณ์”  ซึ่งเป็นการบ่งบอกถึงศิลปินคุณภาพภายใต้การฟูมฟักของครูเอื้อ สุนทรสนาน มีหลายคนประสบผลความสำเร็จได้บรรจุเข้ารับราชการ และบางคนก็เกิดอาการท้อถอยถอดใจกลางคัน  โดย “ศรวณี” ต้องใช้เวลาถึง 7 ปี กว่าที่จะได้รับบรรจุตำแหน่งศิลปินจัตวาสังกัดกรมประชาสัมพันธ์ กินเงินเดือน 450 บาทโดยได้บันทึกแผ่นเสียงเพลงแรก คือ “เธอเท่านั้น” ทำนอง ครูเอื้อ สุนทรสนาน คำร้อง ครูศรีสวัสดิ์ พิจิตรวรการ โดยครูชอุ่ม ปัญจพรรค์ เป็นคนตั้งชื่อให้ว่าศรวณี แปลว่า หญิงผู้มีน้ำเสียงคมดั่งคมศร ได้ร่วมตระเวนร้องเพลงกับครูเอื้อทั้งในวงกรมประชาสัมพันธ์และวงสุนทราภรณ์หลังจากได้บรรจุรับราชการเพียง 4 ปี พ.ศ. 2515 เธอก็ต้องลาออกจากกรมประชาสัมพันธ์ เพราะภาระทางครอบครัว
หลังจากลาออกศรวณีก็มาร้องเพลงตามห้องอาหารกระทั่งคุณพิมพ์ปฏิภาณ พึ่งธรรมจิตได้มาฟังและเกิดความชอบในน้ำเสียง จึงพาเธอไปพบคุณวินัย รุ่งอนันต์นักแต่งเพลง แต่ก็ไม่มีห้างแผ่นเสียงไหนรับเธอ ซึ่งในยุคเพลงไทยลูกกรุงเฟื่องฟูนักร้องมีผลงานเพลงของตัวเองเพราะราชรถมาเกยถึงตัก แต่นักร้องลูกหม้อวงกรมประชาสัมพันธ์คนนี้ “ศรวณี” เธอไขว่คว้าหาโอกาส และต้องจ่ายเงิน 5,000 บาทจากน้ำพักน้ำแรงร้องเพลงกลางคืน เพื่อผลิตผลงานเพลง ของวินัย รุ่งอนันต์ ชื่อว่าเพลง “น้ำตาหรือจะแก้ปัญหาใจ” เมื่อปี พ.ศ.2519 ต่อมาปี พ.ศ.2520 ก็ได้บันทึกเสียงเพลง “ตะแลงแกงแทงใจ”(ผลงานเพลงของวราห์ วรเวช)
โลกเสียงเพลง > รางวัล

การลงทุนทำแผ่นเสียงครั้งนั้นทำให้เธอเข้าใจกระบวนการผลิต เรื่องค่าใช้จ่ายนักดนตรี ค่าห้องบันทึกเสียง รวมถึงการวิ่งแจกแผ่นตามสถานีวิทยุ และผลแห่งความวิริยอุตสาหะ เธอจึงประสบความสำเร็จในชีวิตนักร้อง ศรวณีได้รับรางวัลพระราชทานเสาอากาศทองคำต่อเนื่อง 3 ปีซ้อน ในปี 2519 เพลง น้ำตาหรือจะแก้ปัญหาใจ, ปี 2520 เพลง ตะแลงแกงแทงใจ และปี 2521 เพลง พะวงรัก
และในปีพ.ศ. 2521 ทางประเทศเกาหลีได้เชิญประเทศไทยให้ส่งนักร้องไปประกวดร้องเพลง ณ ประเทศเกาหลี ซึ่งศรวณี ได้รับคัดเลือกให้เป็นตัวแทนของประเทศไทยไปร่วมการแข่งขัน โดยใช้บทเพลงที่มีชื่อว่า “พะวงรัก” และได้รับ “รางวัลอารีรังอวอร์ด” (รางวัลนักร้องยอดเยี่ยม)นับเป็นนักร้องจากประเทศไทยคนเดียวที่ได้รับรางวัลนี้
ปัจจุบัน

ปัจจุบัน “ศรวณี โพธิเทศ” มีบุตรธิดา 2 คน คือ นายสมาธิ โพธิเทศ และ นางสาวสุวิภา โพธิเทศ โดยยังรับงานรับเชิญร้องเพลงอยู่
ตัวอย่างผลงาน

พะวงรัก
ตะแลงแกงแทงใจ
น้ำตาหรือจะแก้ปัญหาใจ
อำลา-ที่เหลืออาลัย
ไม่มีแม้คำลา
ความคิดถึงเป็นส่วนหนึ่งของความรัก
ผู้ชำนาญการฆ่า
รักครั้งแรก
ไร้อาวรณ์
เธอเท่านั้น
คำขอร้องครั้งสุดท้าย
ยิ้มที่เปื้อนน้ำตา
คิดถึงทุกลมหายใจ
ฉันหรือคือกากี
สวรรค์ลำเอียง
ไม่น่าพบกันเลย
วิวาห์วาย
โลกต้องการสันติภาพ
อย่าร้องไห้เพื่อฉัน
ฉันอยู่เพื่อใคร
อำนาจแห่งความรัก
คิดดีแล้วหรือ
คิดถึงฉันเป็นคนสุดท้าย
เป็นต้น
รางวัล

รางวัลพระราชทานเสาอากาศทองคำพระราชทาน จากเพลง "น้ำตาหรือจะแก้ปัญหาใจ" ปี พ.ศ. 2519
รางวัลพระราชทานเสาอากาศทองคำพระราชทาน จากเพลง "ตะแลงแกงแทงใจ" ปี พ.ศ. 2520
รางวัลพระราชทานเสาอากาศทองคำพระราชทาน จากเพลง "พะวงรัก" ปี พ.ศ. 2521
รางวัลอารีรังอวอร์ด จากเพลง "พะวงรัก" ประเทศเกาหลี ปี พ.ศ. 2521
สกุลปลาชาร์

| สกุลปลาชาร์ ช่วงเวลาที่มีชีวิตอยู่: Late Miocene - present |
| --- | --- |

ปลาชาร์อาร์กติก, Salvelinus alpinus alpinus

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้นใหญ่:: Osteichthyes
ชั้น:: Actinopterygii
ชั้นย่อย:: Neopterygii
ชั้นฐาน:: Teleostei
อันดับใหญ่:: Protacanthopterygii
อันดับ:: Salmoniformes
วงศ์:: Salmonidae
วงศ์ย่อย:: Salmoninae
สกุล:: Salvelinus J. Richardson, 1836

ชนิดต้นแบบ
Salvelinus umbla (Linnaeus, 1758)
สปีชีส์
 ดูในเนื้อหา
สกุลปลาชาร์ (Salvelinus) เป็นสกุลปลาในวงศ์ปลาแซลมอน บางสปีชีส์ถูกเรียกว่า "ปลาเทราต์" กระจายพันธุ์อยู่ใกล้กับขั้วโลกเหนือ สายพันธุ์ปลาในสกุลนี้ส่วนใหญ่เป็นปลาน้ำเย็นและอาศัยอยู่ในน้ำจืด แต่ก็มีบางสปีชีส์ที่อาศัยอยู่ในทะเล
ปลาชาร์ส่วนมากจะมีสีครีมอ่อน, ชมพู หรือมีจุดแดงแต้มตามลำตัวสีมืด มีขนาดตัวเล็กเมื่อวัดจากเส้นข้างลำตัว มีครีบอก, ครีบเชิงกราน, ครีบหาง และครีบส่วนหลังเป็นสีขาวหิมะหรือสีครีบบริเวณปลาย
สายพันธุ์

ปลาชาร์แบ่งตามสปีชีส์และสถานที่
สายพันธุ์ > บริเวณขั้วโลก

Salvelinus alpinus  (Linnaeus, 1758) – ปลาชาร์อาร์กติก
สายพันธุ์ > ยุโรป

Salvelinus evasus Freyhof & Kottelat, 2005
Salvelinus umbla  (Linnaeus, 1758) – ปลาชาร์ทะเลสาบ
†Salvelinus neocomensis Freyhof & Kottelat, 2005
†Salvelinus profundus  (Schillinger, 1901)
Salvelinus gracillimus Regan, 1909
Salvelinus inframundus Regan, 1909
Salvelinus killinensis  (Günther, 1866)
Salvelinus mallochi Regan, 1909
Salvelinus maxillaris Regan, 1909
Salvelinus struanensis  (Maitland, 1881)
Salvelinus youngeri  (Friend, 1965) – ปลาชาร์ทองคำ
อังกฤษและเวลส์ :
Salvelinus lonsdalii Regan, 1909
Salvelinus perisii  (Günther, 1865)
Salvelinus willoughbii  (Günther, 1862)
ไอร์แลนด์ :
Salvelinus colii  (Günther, 1863)
Salvelinus fimbriatus Regan, 1908
Salvelinus grayi  (Günther, 1862)
Salvelinus obtusus Regan, 1908
ไอซ์แลนด์และหมู่เกาะในแอตแลนติก :
Salvelinus faroensis Joensen & Tåning, 1970
Salvelinus murta  (Sæmundsson, 1909)
Salvelinus thingvallensis  (Sæmundsson, 1909)
Salvelinus salvelinoinsularis  (Lönnberg, 1900) – ปลาชาร์แบร์ไอซ์แลนด์
เฟนโนสกานเดียและรัสเซียตะวันตกเฉียงเหนือ:
Salvelinus lepechini  (J. F. Gmelin, 1789)
สายพันธุ์ > เอเชีย

Salvelinus andriashevi L. S. Berg, 1948 – ปลาชาร์ชูคอต
Salvelinus boganidae L. S. Berg, 1926 – ปลาชาร์โบกานีดา
Salvelinus czerskii Dryagin, 1932 –ปลาชาร์เชียร์สกี
Salvelinus drjagini Logashev, 1940 – ปลาชาร์เดรียกิน
Salvelinus elgyticus Viktorovsky & Glubokovsky, 1981 – ปลาชาร์ปากเล็ก
Salvelinus alpinus erythrinus  (Georgi, 1775) – davatchan
Salvelinus jacuticus Borisov, 1935 – ปลาชาร์ยาคูตียา
Salvelinus taimyricus Mikhin, 1949
Salvelinus taranetzi Kaganowsky, 1955 – ปลาชาร์ตาราเนต
Salvelinus tolmachoffi L. S. Berg, 1926 – ปลาชาร์ทะเลสาบเยสเซย์
Salvelinus albus Glubokovksy, 1977 – ปลาชาร์ขาว
Salvelinus curilus  (Pallas, 1814) (= S. malma krascheninnikova Taranetz, 1933 – southern Dolly Varden
Salvelinus gritzenkoi Vasil'eva & Stygar, 2000
Salvelinus krogiusae Glubokovksy, Frolov, Efremov, Ribnikova & Katugin, 1993
Salvelinus kronocius Viktorovsky, 1978
Salvelinus kuznetzovi Taranetz, 1933
Salvelinus leucomaenis (Pallas, 1814) – ปลาชาร์จุดขาว
S. l. leucomaenis  (Pallas, 1814)
S. l. imbrius D. S. Jordan & E. A. McGregor, 1925
S. l. pluvius  (Hilgendorf, 1876)
S. l. japonicus (=S. japonicus) Ōshima, 1961 – ปลาชาร์คิริกุชิ
Salvelinus neiva Taranetz, 1933 – Neiva
Salvelinus schmidti Viktorovsky, 1978
Salvelinus vasiljevae Safronov & Zvezdov, 2005 – ปลาชาร์ชาคาลิน
สายพันธุ์ > อเมริกาเหนือ

†Salvelinus agassizii  (Garman, 1885) – ปลาเทราต์เงิน
Salvelinus confluentus  (Suckley, 1859) – ปลาบูลเทราต์
Salvelinus fontinalis  (Mitchill, 1814) – ปลาเทราต์ห้วย
Salvelinus malma (Walbaum, 1792) – Dolly Varden trout
"Salvelinus anaktuvukensis" Morrow, 1973 – angayukaksurak char (= S. malma)
Salvelinus namaycush  (Walbaum, 1792) – ปลาเทราต์ทะเลสาบ
Salvelinus killinensis, สกอตแลนด์
Salvelinus alpinus, Salvelinus colii และ Salvelinus grayi, Irish taxa
Whitespotted char, Salvelinus leucomaenis
ปลาเทราต์ห้วย, Salvelinus fontinalis
ปลาเทราต์ดอลลีวาร์เดน, Salvelinus malma
ปลาเทราต์ทะเลสาบ, Salvelinus namaycush
วัดศรีราษฎร์

| วัดศรีราษฎร์ |
| --- | --- |

ชื่อสามัญ: วัดศรีราษฎร์, วัดเทราษฎร์, วัดเทลาด, วัดเขราช
ที่ตั้ง: เลขที่ 16 หมู่ที่ 8 ซอยบางเลน ซอย 8 ถนนบางกรวย-ไทรน้อย ตำบลบางเลน อำเภอบางใหญ่ จังหวัดนนทบุรี 11140
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศรีราษฎร์ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 8 บ้านบางศรีราษฎร์ ตำบลบางเลน อำเภอบางใหญ่ จังหวัดนนทบุรี สภาพวัดเป็นที่ลุ่ม ด้านทิศเหนือติดคลองศรีราษฎร์ ด้านทิศตะวันตกติดคลองอ้อมนนท์
ประวัติ

วัดศรีราษฎร์สร้างขึ้นเมื่อ พ.ศ. 2350 ไม่ปรากฏว่าผู้ใดเป็นผู้สร้าง ได้รับพระราชทานวิสุงคามสีมาเมื่อ พ.ศ. 2361 เดิมชื่อ วัดเทราษฎร์ บ้างเขียนว่า วัดเทลาด เพราะตั้งอยู่ริมบนพื้นที่ลุ่มที่ลาดลงสู่คลองอ้อมนนท์ ต่อมาได้ย้ายมาอยู่ที่ดอนซึ่งเป็นที่ตั้งปัจจุบันและเปลี่ยนชื่อเป็น "วัดศรีราษฎร์" ปรากฏชื่อบนแผนที่เก่าในปี พ.ศ. 2475 ว่า วัดเขราช
อาคารเสนาสนะ

อุโบสถสร้างเมื่อ พ.ศ. 2360 เป็นอาคารคอนกรีตเสริมเหล็ก มีฐานตัวอาคารหลักเป็นฐานปัทม์ ส่วนฐานเฉลียงเป็นฐานเขียงเรียบ หลังคาเป็นทรงจั่วแบบมีไขรา ซ้อน 2 ชั้น และมีพาไลด้านหน้า หลังคาซ้อน 2 ตับ หน้าบันรูปธรรมจักรล้อมกรอบด้วยลายกระหนก ภายในประดิษฐานพระประธาน เป็นพระพุทธรูปปางมารวิชัย ศาลาการเปรียญสร้างเมื่อ พ.ศ. 2542 เป็นอาคารคอนกรีตเสริมเหล็กทรงไทยชั้นเดียว ประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2532 หอสวดมนต์สร้างเมื่อ พ.ศ. 2530 เป็นอาคารครึ่งตึกครึ่งไม้ กุฏิสงฆ์เป็นอาคารคอนกรีตเสริมเหล็ก วิหารสร้างเมื่อ พ.ศ. 2533 เป็นอาคารคอนกรีตเสริมเหล็ก ศาลาบำเพ็ญกุศลสร้างด้วยคอนกรีตเสริมเหล็ก
ฟุตบอลโลก 2022 รอบแพ้คัดออก

รอบแพ้คัดออกของฟุตบอลโลก 2022 เป็นรอบที่สองและรอบสุดท้ายของการแข่งขัน ต่อจากรอบแบ่งกลุ่ม โดยจะเริ่มในวันที่ 3 ธันวาคม เป็นรอบ 16 ทีมสุดท้าย และจะสิ้นสุดในวันที่ 18 ธันวาคม ค.ศ. 2022 โดยนัดชิงชนะเลิศจะจัดขึ้นที่สนามกีฬานานาชาติลูซัยล์ในลูซัยล์ สองทีมอันดับแรกจากแต่ละกลุ่ม (รวม 16 ทีม) จะผ่านเข้าสู่รอบแพ้คัดออกเพื่อแข่งขันในทัวร์นาเมนต์รูปแบบคัดออกในครั้งเดียว รอบเพลย์ออฟอันดับสามจะเล่นระหว่างสองทีมที่แพ้ในรอบรองชนะเลิศ
เวลาทั้งหมดที่ระบุเป็นเวลาท้องถิ่น AST (UTC+3)
รูปแบบ

ในรอบแพ้คัดออก หากการแข่งขันเสมอกันเมื่อสิ้นสุดเวลาเล่นปกติ 90 นาที จะเล่นช่วงต่อเวลาสองช่วง ช่วงละ 15 นาที หากยังคงเสมอกันหลังจากช่วงต่อเวลาพิเศษ การแข่งขันจะตัดสินโดยการยิงจุดโทษเพื่อตัดสินผู้ชนะ
ทีมที่เข้ารอบ

ทีมสองอันดับแรกของแต่ละกลุ่มจากแปดกลุ่มจะผ่านเข้ารอบแพ้คัดออก
| กลุ่ม | ชนะเลิศ | รองชนะเลิศ |
| --- | --- | --- |
| เอ |  เนเธอร์แลนด์ |  เซเนกัล |
| บี |  อังกฤษ |  สหรัฐ |
| ซี |  อาร์เจนตินา |  โปแลนด์ |
| ดี |  ฝรั่งเศส |  ออสเตรเลีย |
| อี |  ญี่ปุ่น |  สเปน |
| เอฟ |  โมร็อกโก |  โครเอเชีย |
| จี |  บราซิล |  สวิตเซอร์แลนด์ |
| เอช |  โปรตุเกส |  เกาหลีใต้ |
รอบ 16 ทีมสุดท้าย > เนเธอร์แลนด์ พบ สหรัฐ

18:00
| เนเธอร์แลนด์  | 3–1 |  สหรัฐ |
| --- | --- | --- |
|  เดอไป  10'  บลินด์  45+1'  ดึมฟรีส  81' | รายงาน |  ไรต์  76' |
ผู้ชม: 44,846 คน
ผู้ตัดสิน: วิลตง ซังไปยู (บราซิล)
| --- | --- |
             เนเธอร์แลนด์ :              สหรัฐ
รอบ 16 ทีมสุดท้าย > อาร์เจนตินา พบ ออสเตรเลีย

22:00
| อาร์เจนตินา  | 2–1 |  ออสเตรเลีย |
| --- | --- | --- |
|  เมสซิ  35'  อัลบาเรซ  57' | รายงาน |  เฟร์นันเดซ  77' (เข้าประตูตัวเอง) |
ผู้ชม: 45,032 คน
ผู้ตัดสิน: ชือมอน มาร์ชีญัก (โปแลนด์)
| --- | --- |
             อาร์เจนตินา :              ออสเตรเลีย
รอบ 16 ทีมสุดท้าย > ฝรั่งเศส พบ โปแลนด์

18:00
| ฝรั่งเศส  | 3–1 |  โปแลนด์ |
| --- | --- | --- |
|  ฌีรู  44'  อึมบาเป  74', 90+1' | รายงาน |  แลวันดอฟสกี  90+9' (ลูกโทษ) |
ผู้ชม: 40,989 คน
ผู้ตัดสิน: เฮซุส บาเลนซูเอลา (เวเนซุเอลา)
| --- | --- |
             ฝรั่งเศส :              โปแลนด์
รอบ 16 ทีมสุดท้าย > อังกฤษ พบ เซเนกัล

22:00
| อังกฤษ  | 3–0 |  เซเนกัล |
| --- | --- | --- |
|  เฮนเดอร์สัน  38'  เคน  45+3'  ซากา  57' | รายงาน |  |
ผู้ชม: 65,985 คน
ผู้ตัดสิน: อิบัน บาร์ตอน (เอลซัลวาดอร์)
| --- | --- |
             อังกฤษ :              เซเนกัล
รอบ 16 ทีมสุดท้าย > ญี่ปุ่น พบ โครเอเชีย

18:00
| ญี่ปุ่น  | 1–1 (ต่อเวลาพิเศษ) |  โครเอเชีย |
| --- | --- | --- |
|  มาเอดะ  43' | รายงาน |  เปริชิช  55' |
ลูกโทษ
|  มินามิโนะ   มิโตมะ   อาซาโนะ   โยชิดะ  | 1–3 |   วลาชิช   บรอซอวิช   ลิวายา   ปาชาลิช |
ผู้ชม: 42,523 คน
ผู้ตัดสิน: อิสมาอีล อัลฟัตห์ (สหรัฐ)
| --- | --- |
             ญี่ปุ่น :              โครเอเชีย
รอบ 16 ทีมสุดท้าย > บราซิล พบ เกาหลีใต้

22:00
| บราซิล  | 4–1 |  เกาหลีใต้ |
| --- | --- | --- |
|  วีนีซียุส  7'  เนย์มาร์  13' (ลูกโทษ)  รีชาร์ลีซง  29'  ปาเกตา  36' | รายงาน |  แพ็ก ซึง-โฮ  76' |
ผู้ชม: 43,847 คน
ผู้ตัดสิน: เกลม็อง ตูร์แป็ง (ฝรั่งเศส)
| --- | --- |
             บราซิล :              เกาหลีใต้
รอบ 16 ทีมสุดท้าย > โมร็อกโก พบ สเปน

18:00
| โมร็อกโก  | 0–0 (ต่อเวลาพิเศษ) |  สเปน |
| --- | --- | --- |
|  | รายงาน |  |
ลูกโทษ
|  ศอบีรี   ซิยาช   บานูน   ฮะกีมี  | 3–0 |   ซาราเบีย   โซเลร์   บุสเกตส์ |
ผู้ชม: 44,667 คน
ผู้ตัดสิน: เฟร์นันโด ราปาลินิ (อาร์เจนตินา)
| --- | --- |
             โมร็อกโก :              สเปน
รอบ 16 ทีมสุดท้าย > โปรตุเกส พบ สวิตเซอร์แลนด์

22:00
| โปรตุเกส  | 6–1 |  สวิตเซอร์แลนด์ |
| --- | --- | --- |
|  รามุช  17', 51', 67'  เปปี  33'  กึไรรู  55'  ลีเยา  90+2' | รายงาน |  อาคันจี  58' |
ผู้ชม: 83,720 คน
ผู้ตัดสิน: เซซาร์ อาร์ตูโร ราโมส (เม็กซิโก)
| --- | --- |
             โปรตุเกส :              สวิตเซอร์แลนด์
รอบก่อนรองชนะเลิศ > โครเอเชีย พบ บราซิล

18:00
| โครเอเชีย  | 1–1 (ต่อเวลาพิเศษ) |  บราซิล |
| --- | --- | --- |
|  เปตกอวิช  117' | รายงาน |  เนย์มาร์  105+1' |
ลูกโทษ
|  วลาชิช   มาเยร์   มอดริช   ออร์ชิช  | 4–2 |   โรดรีกู   กาเซมีรู   เปดรู   มาร์กิญญุส |
ผู้ชม: 43,893 คน
ผู้ตัดสิน: ไมเคิล ออลิเวอร์ (อังกฤษ)
| --- | --- |
             โครเอเชีย :              บราซิล
รอบก่อนรองชนะเลิศ > เนเธอร์แลนด์ พบ อาร์เจนตินา

22:00
| เนเธอร์แลนด์  | 2–2 (ต่อเวลาพิเศษ) |  อาร์เจนตินา |
| --- | --- | --- |
|  เวคอสต์  83', 90+11' | รายงาน |  โมลินา  35'  เมสซิ  73' (ลูกโทษ) |
ลูกโทษ
|  ฟัน ไดก์   แบร์เคยส์   โกปไมเนิร์ส   เวคอสต์   ล. เดอ โยง  | 3–4 |   เมสซิ   ปาเรเดส   มอนติเอล   เฟร์นันเดซ   เล. มาร์ติเนซ |
ผู้ชม: 88,235 คน
ผู้ตัดสิน: อันโตนิโอ มาเตว ลาโอซ (สเปน)
| --- | --- |
             เนเธอร์แลนด์ :              อาร์เจนตินา
รอบก่อนรองชนะเลิศ > โมร็อกโก พบ โปรตุเกส

18:00
| โมร็อกโก  | 1–0 |  โปรตุเกส |
| --- | --- | --- |
|  อันนุศ็อยรี  42' | รายงาน |  |
ผู้ชม: 44,198 คน
ผู้ตัดสิน: ฟากุนโด เตโล (อาร์เจนตินา)
| --- | --- |
             โมร็อกโก :              โปรตุเกส